ai4bharat/Pralekha huggingface dataset:
ভারতের প্রতিযোগিতা কমিশন
এফসিআই – এর দেওয়া টেন্ডারে বীড কারচুপি এবং প্রতারণার জন্য দোষী সাব্যস্ত সংস্থাগুলির বিরুদ্ধে সীজ অর্ডার জারি করেছে সিসিআই
নয়াদিল্লি, ০১ নভেম্বর, ২০২১
ভারতের প্রতিযোগিতা কমিশন  গত ২৯ অক্টোবর ৬টি সংস্থার বিরুদ্ধে ২০০২ – এর প্রতিযোগিতা আইনের ৩ ধারার অধীন বিধি লঙ্ঘণের প্রমাণ পেয়েছে। এই সংস্থাগুলি আইনের বিভিন্ন ধারা লঙ্ঘণ করে প্রতিযোগিতা বিরোধী কাজে লিপ্ত থেকেছে।
কমিশন জানতে পেরেছে যে, এই সংস্থাগুলি ভারতীয় খাদ্য নিগমকে নিম্নমানের লো ডেনসিটি পলি ইথালিন কভার সরবরাহে প্রত্যক্ষ বা পরোক্ষভাবে যুক্ত রয়েছে। এইভাবে সংস্থাগুলি নির্ধারিত মূল্যে কারচুপি করে বরাত দিয়েছে। এমনকি, দরপত্র প্রক্রিয়ায় হেরফের করেছে। ভারতীয় খাদ্য নিগমের পক্ষ থেকে দাখিল অভিযোগের ভিত্তিতে কমিশন ঘটনার তদন্ত শুরু করে।
এই প্রেক্ষিতে কমিশন ঐ ছয় সংস্থার বিরুদ্ধে টেন্ডারে বীড কারচুপি এবং প্রতারণার জন্য দোষী সাব্যস্ত করে সীজ অর্ডার জারি করেছে। অবশ্য, কমিশন ঐ ছয় সংস্থার বিরুদ্ধে কোনও আর্থিক জরিমানা আরোপ করেনি। চারটি সংস্থা ইতিমধ্যেই কমিশনের কাছে আর্থিক জরিমানা কমানোর আবেদন জানিয়ে নিজেদের অসাধু উদ্দেশ্যের কথা স্বীকার করে নিয়েছে। এমনকি, সংস্থাগুলি তদন্তের সময় কমিশনকে সবরকম সহযোগিতা করেছে। দোষী সাব্যস্ত হওয়া এই সংস্থাগুলি ক্ষুদ্র ও মাঝারি শিল্প ক্ষেত্রের সঙ্গে যুক্ত এবং এদের কর্মী সংখ্যা/বার্ষিক লেনদেনের পরিমাণও সীমিত। তাই, কমিশন কোভিড-১৯ মহামারীজনিত পরিস্থিতি বিবেচনায় রেখে সংস্থাগুলির বিরুদ্ধে কোনও আর্থিক জরিমানা আরোপ করেনি।
কমিশনের অর্ডার Ref. C. No. 07 of 2018 অনুযায়ী কার্যকর হয়েছে এবং অর্ডারের কপি কমিশনের ওয়েবসাইটে  দেওয়া রয়েছে।
CG/BD/SB
(Visitor Counter : 115
উপ-রাষ্ট্রপতিরসচিবালয়
মহিলাদের শিক্ষিত করে তোলার পাশাপাশি তাঁদের ক্ষমতায়নের কথা বললেন উপ-রাষ্ট্রপতি; লিঙ্গ বৈষম্য দূর করতে সামাজিক মানসিকতার পরিবর্তন নিয়ে আসার আহ্বান জানালেন উপ-রাষ্ট্রপতি
নয়াদিল্লি, ২৯ মে, ২০১৯
সংসদ ও রাজ্য আইনসভাগুলিতে আসন সংরক্ষণের মতো ইতিবাচক ব্যবস্থা গ্রহণ করে শিক্ষার মাধ্যমে মহিলাদের ক্ষমতায়ন ঘটানোর আহ্বান জানিয়েছেন উপ-রাষ্ট্রপতি শ্রী এম ভেঙ্কাইয়া নাইডু।
লিঙ্গ বৈষম্যের বিভিন্ন ঘটনায় উদ্বেগ প্রকাশ করে শ্রী নাইডু সামাজিক, মানসিক ও আচার-আচরণে পরিবর্তন এনে এই প্রবণতা দূর করার ওপর জোর দিয়েছেন। চাণক্যপুরী কার্মেল কনভেন্ট বিদ্যালয়ের ছাত্রছাত্রীদের সঙ্গে বুধবার তাঁর বাসভবনে এক আলাপচারিতায় উপ-রাষ্ট্রপতি বলেন, একজন বালিকাকে শিক্ষিত করে তোলা, সমস্ত পরিবারকে শিক্ষিত করে তোলার সমতুল্য। অন্যদিকে, একজন পুরুষকে শিক্ষিত করে তোলা একজন ব্যক্তিকে শিক্ষিত করে তোলার সমতুল। শ্রী নাইডু জোর দিয়ে বলেন, শিক্ষা কেবল কর্মসংস্থানের জন্য নয়, বরং এর উদ্দেশ্য ক্ষমতায়ন ও জ্ঞানসমৃদ্ধ করে তোলা। ‘বেটি বাঁচাও, বেটি পড়াও’ কর্মসূচির উদ্দেশ্যই হ’ল শিশুকন্যাদের ক্ষমতায়ন বলে তিনি অভিমত প্রকাশ করেন। উপ-রাষ্ট্রপতি আরও বলেন, শিক্ষা আদর্শের বিকাশ ঘটাবে এবং সুনাগরিক হয়ে উঠতে সাহায্য করবে। দায়িত্ববান প্রত্যেক নাগরিক সমাজ সচেতন হবেন এবং যার মধ্যে জাতীয় দৃষ্টিভঙ্গী থাকবে। ভারতের সাংস্কৃতিক ঐতিহ্য, পরম্পরা, ইতিহাস, স্বাধীনতা সংগ্রামী ও বীর দেশপ্রেমীদের ভূমিকা তথা সমাজ সংস্কারকদের অবদান তরুণ প্রজন্মকে জানতে হবে।
শ্রী নাইডু বলেন, ভারতমাতার প্রতিকৃতি পুষ্পমালা দিয়ে সুসজ্জিত করলেই স্বদেশভক্ত হওয়া যায় না। সমস্ত কিছু ঊর্ধ্বে জাতীয় স্বার্থকে স্থান দেওয়া এবং সহ-নাগরিকবৃন্দের প্রতি সহনশীলতা ও সহমর্মিতা প্রদর্শনই হ’ল স্বাদেশীকতা। জনজীবনে সততা বজায় রাখার ওপর গুরুত্ব দিয়ে শ্রী নাইডু বলেন, সাধারণ মানুষ চারিত্রিক গুণাবলী, আচার-আচরণ, দক্ষতা এবং সক্ষমতার ভিত্তিতে তাঁদের জনপ্রতিনিধি নির্বাচন করেন। নির্বাচিত জনপ্রতিনিধিদের তিনি অর্থ, জাতি, সম্প্রদায় ও অপরাধের মতো বিষয়গুলি থেকে দূরে থাকার ব্যাপারে সতর্ক করে দেন।
উপ-রাষ্ট্রপতি বলেন, ভারতীয় অর্থনীতি সঠিক দিশাতেই এগিয়ে চলেছে। সমগ্র বিশ্ব ভারতকে সম্মান ও স্বীকৃতি জানাচ্ছে। বহু বিদেশি সংস্থা ভারতে লগ্নির জন্য ব্যাপক আগ্রহী।
প্রধানমন্ত্রী শ্রী নরেন্দ্র মোদীর ‘সংস্কার, কর্মসম্পাদন ও রূপান্তরমূলক’ দৃষ্টিভঙ্গীর কথা উল্লেখ করে শ্রী নাইডু এক নতুন ভারত গঠনে রূপান্তরমূলক উদ্যোগের অঙ্গ হয়ে ওঠার জন্য পড়ুয়াদের পরামর্শ দেন।
SSS/BD/SB
(Visitor Counter : 109
যুবওক্রীড়াবিষয়কমন্ত্রক
কোভিডে আক্রান্তের সংখ্যা ক্রমাগত বৃদ্ধি পাওয়ায় স্পোর্টস অথরিটি অফ ইন্ডিয়া নতুন করে এসওপি জারি করেছে
নতুন দিল্লি, ৬ জানুয়ারি, ২০২২
স্পোর্টস অথরিটি অফ ইন্ডিয়া  দেশজুড়ে কোভিডে বিশেষ করে, ওমিক্রনে আক্রান্তের সংখ্যা ব্যাপক বৃদ্ধি পাওয়ার প্রেক্ষিতে পরিস্থিতি মোকাবিলায় নতুন করে আদর্শ কার্যপরিচালন বিধি বা এসওপি জারি করেছে। এই বিধি জাতীয় স্তরের ক্রীড়া উৎকর্ষ কেন্দ্রগুলির পাশাপাশি জাতীয় স্তরে চালু প্রশিক্ষণ শিবিরগুলিতে কঠোর ভাবে কার্যকর হবে।
সাইয়ের প্রশিক্ষণ কেন্দ্রগুলিতে এসে পৌঁছোনোর সঙ্গে সঙ্গে সব অ্যাথলিটের র্যাপিড অ্যান্টিজেন টেস্ট বাধ্যতামূলক করা হয়েছে। নমুনা পরীক্ষার রিপোর্ট নেগেটিভ এলে অ্যাথলিটরা প্রশিক্ষণ শিবিরে যোগ দিলেও তাদের ছয় দিন একান্তে থাকতে হবে। ছয় দিন একান্তে থাকার সময় তাদের পঞ্চম দিনে পুনরায় র্যাপিড অ্যান্টিজেন টেস্ট করা হবে। এই পরীক্ষার রিপোর্ট যদি পজেটিভ আসে তাহলে সংশ্লিষ্ট অ্যাথলিটের আরটিপিসিআর টেস্ট হবে। সেই সঙ্গে তাকে আইসোলেশন বা নিভৃতবাসে পাঠানো হবে। অবশ্য, সংশ্লিষ্ট অ্যাথলিটের নমুনার পরীক্ষার রিপোর্ট যদি নেগেটিভ আসে তাহলে তাকে স্বাভাবিক প্রশিক্ষণ কর্মসূচিতে অংশগ্রহণে অনুমতি দেওয়া হবে।
জাতীয় প্রশিক্ষণ শিবিরগুলিতে কোভিড পজেটিভ বা উপসর্গ বিশিষ্ট অ্যাথলিটদের নিভৃতবাসে থাকার ব্যবস্থা করা হচ্ছে। যেখানে তারা থাকবেন সেই এলাকাটি দিনে দু-বার স্যানিটাইজ করা হবে। এছাড়াও জাতীয় শিবরগুলিতে মাইক্রো-বায়োবাবল বা ছোট ছোট জৈব সুরক্ষা বলয় গড়ে তোলা হবে, যেখানে অ্যাথলিটদের প্রশিক্ষণের জন্য ছোট ছোট দলে ভাগ করা হবে। অ্যাথলিটদের একটি দলের সঙ্গে অন্য দলের নিয়মিত যোগাযোগ ও সাক্ষাৎকারে কঠোর বিধি-নিষেধ জারি হচ্ছে।
উল্লেখ করা যেতে পারে, যে সমস্ত রাজ্যে ইতিমধ্যেই কোভিড সম্পর্কিত নীতি-নির্দেশিকা জারি রয়েছে, সেখানে ক্রীড়া মন্ত্রকের জারি করা এই আদর্শ কার্যপরিচালন বিধি কার্যকর করা হবে না।
CG/BD/AS/
(Visitor Counter : 131
প্রধানমন্ত্রীরদপ্তর
প্রধানমন্ত্রী আগামী ১২ই ডিসেম্বর ফিকি -এর ৯৩ তম বার্ষিক সাধারণ সভা এবং বার্ষিক সম্মেলনে ভাষণ দেবেন
নতুন দিল্লি, ১০ ডিসেম্বর, ২০২০
-এর ৯৩ তম বার্ষিক সাধারণ সভা এবং বার্ষিক সম্মেলনে ভাষণ দেবেন। একই সঙ্গে প্রধানমন্ত্রী ভার্চুয়াল মাধ্যমে ফিকির বার্ষিক এক্সপো ২০২০-র উদ্বোধনও করবেন।
ফিকি-র বার্ষিক সম্মেলন ভার্চুয়াল মাধ্যমে আগামী ১১, ১২ এবং ১৪ই ডিসেম্বর অনুষ্ঠিত হবে। এবছরের বার্ষিক সম্মেলনর বিষয় ভাবনা হলো ‘অনুপ্রাণিত ভারত’। এই অনুষ্ঠানে একাধিক মন্ত্রী, আমলা, শিল্পপতি, কূটনীতিক, আন্তর্জাতিক বিশেষজ্ঞ এবং অন্যান্য শীর্ষ স্থানীয় ব্যক্তিত্বরা যোগ দেবেন। অর্থনীতির ওপর কোভিড-১৯ এর প্রভাব, সরকারের গৃহীত সংস্কার এবং ভারতীয় অর্থনীতিকে এগিয়ে নিয়ে যাওয়ার পথ-এর বিষয়ের ওপর বিভিন্ন পক্ষ আলোচনা চালাবে।
ফিকি-র বার্ষিক ভার্চুয়াল এক্সপো ২০২০ আগামীকাল  থেকে শুরু হচ্ছে। এটি এক বছর ধরে চলবে। ভার্চুয়াল মাধ্যমে আয়োজিত এক্সপোতে বিশ্বজুড়ে প্রদর্শনকারীরা তাদের পণ্য তুলে ধরতে পারবেন এবং তাদের ব্যবসা এগিয়ে নিয়ে যাওয়ার সুযোগ তৈরি হবে।
কেন্দ্রীয়মন্ত্রিসভা
জল সম্পদ ব্যবহারে ভারত ও জাপানের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের জল শক্তি মন্ত্রকের অধীনস্থ জল সম্পদ, নদীর উন্নয়ন ও গঙ্গার পুনরুজ্জীবন দপ্তরের সঙ্গে জাপানের ভূমি, পরিকাঠামো, পরিবহণ ও পর্যটন মন্ত্রকের বিপর্যয় ব্যবস্থাপনা ব্যুরোর মধ্যে জল সম্পদের ব্যবহার সংক্রান্ত স্বাক্ষরিত সমঝোতাপত্রটিকে অনুমোদন দিয়েছে।
সুবিধা সমূহ :
এই সমঝোতাপত্র স্বাক্ষরের ফলে জল ও অববাহিকা সংক্রান্ত ব্যবস্থাপনা এবং জল সংক্রান্ত প্রযুক্তির ক্ষেত্রে দীর্ঘমেয়াদী সহযোগিতা রূপায়ণে সুবিধা হবে। দুটি দেশের মধ্যে যৌথ প্রকল্প বাস্তবায়ণ, তথ্য, প্রযুক্তি ও বিজ্ঞান সংক্রান্ত বিভিন্ন গবেষণায় প্রাপ্ত তথ্য আদান-প্রদানের সুযোগ তৈরি হবে।
জল নিরাপত্তা, সেচ ব্যবস্থার উন্নতি এবং জল সম্পদের স্থিতিশীল ব্যবহারে এই সমঝোতা সাহায্য করবে।
শিল্পওবাণিজ্যমন্ত্রক
বিশেষ অর্থনৈতিক অঞ্চল
নয়াদিল্লী, ১১ ফেব্রুয়ারি, ২০২২
দেশে বর্তমানে ৪২৫টি অনুমোদিত বিশেষ অর্থনৈতিক অঞ্চল রয়েছে। আজকের তারিখের হিসেব অনুযায়ী ৩৭৬টি বিশেষ অর্থনৈতিক অঞ্চলের বিজ্ঞপ্তি জারি করা হয়েছে। এর মধ্যে ২৬৮টি অর্থনৈতিক অঞ্চল কার্যকর রয়েছে। মূলত বেসরকারী বিনিয়োগে উৎসাহদানের জন্য বিশেষ অর্থনৈতিক অঞ্চল গড়ে তোলা হয়। তবে বিশ্বজুড়ে ব্যবসা-বাণিজ্যের মন্দাভাব, আর্থিক নানা সুযোগ-সুবিধের পরিবর্তন সহ বিভিন্ন কারণে বিশেষ অর্থনৈতিক অঞ্চলগুলি গড়ে তোলা বা কার্যকর করার ক্ষেত্রে সমস্যা দেখা দেয়। ২০০৫ সালের বিশেষ অর্থনৈতিক অঞ্চল আইনের ৩০ নম্বর ধারা অনুসারে যেসব পণ্য বিশেষ অর্থনৈতিক অঞ্চল থেকে অভ্যন্তরীণ রাজস্বের তালিকাভুক্ত করা হয় সেগুলির ওপর গোপনে অ্যান্টিডাম্পিং সংক্রান্ত রাজস্ব বসানো হয়। ১৯৭৫ সালের সীমাশুল্ক আইন অনুযায়ী এই ধরণের সামগ্রী বিদেশ থেকে আমদানি করা হলে, তখনই এগুলির ওপর এই রাজস্ব নির্ধারিত হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিল্প ও বাণিজ্য প্রতিমন্ত্রী শ্রীমতী অনুপ্রিয়া প্যাটেল।
CG/CB/NS
(Visitor Counter : 162
প্রধানমন্ত্রীরদপ্তর
রাজ্যের প্রতিষ্ঠা দিবসে তেলেঙ্গানার মানুষকে প্রধানমন্ত্রীর শুভেচ্ছা ; অন্ধ্রপ্রদেশবাসীকেও শুভকামনা প্রধানমন্ত্রীর
নয়াদিল্লি, ০২ জুন, ২০১৮
তেলেঙ্গানা রাজ্য প্রতিষ্ঠা দিবসে প্রধানমন্ত্রী নরেন্দ্র মোদী রাজ্যবাসীকে শুভেচ্ছা জানিয়েছেন। অন্ধ্রপ্রদেশবাসীদেরও প্রধানমন্ত্রী শুভকামনা জানিয়েছেন।
এক বার্তায় প্রধানমন্ত্রী বলেছেন, তেলেঙ্গানার মানুষকে শুভেচ্ছা জানাই। আগামী বছরগুলিতে রাজ্যের মানুষের স্বপ্ন ও প্রত্যাশা পূরণ হোক।
অন্ধ্রপ্রদেশের জনগণকেও প্রধানমন্ত্রী শুভকামনা জানিয়েছেন। তিনি সমস্ত রাজ্যবাসীর সুস্বাস্হ্য ও সমৃদ্ধি কামনা করেছেন।
CG/BD/NS/…
(Visitor Counter : 42
প্রধানমন্ত্রীরদপ্তর
২০২৩-এর অগাস্টে ইউপিআই লেনদেন ১ হাজার কোটি ছাড়ানোয় প্রশংসা প্রধানমন্ত্রীর
নতুন দিল্লি, ১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী ২০২৩-এর অগাস্টে ইউপিআই লেনদেন ১ হাজার কোটি ছাড়ানোকে স্বাগত জানিয়েছেন।
এনপিসিআই-এর করা পোস্টের উত্তরে প্রধানমন্ত্রী এক্স বার্তায় জানিয়েছেন
“এটি ব্যতিক্রমী খবর। ভারতের জনগণের ডিজিটাল পদ্ধতি গ্রহণের ক্ষেত্রে অগ্রগতির প্রমাণ হল এটি এবং তাঁদের দক্ষতার প্রতি শ্রদ্ধার্ঘ্য। আগামী দিনেও এই ধারাবাহিকতা বজায় থাকুক।”
AC/SS/SKD
(
শ্রমওকর্মসংস্থানমন্ত্রক
কোভিড – ১৯ মহামারীর মোকাবিলায় শ্রমমন্ত্রীর কেন্দ্রীয় ট্রেড ইউনিয়নগুলির প্রতিনিধিদের সঙ্গে বৈঠক
নতুন দিল্লি, ৬ মে, ২০২০
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী, শ্রী সন্তোষ কুমার গাঙ্গোয়ার আজ নতুন দিল্লিতে ওয়েবিনারের মাধ্যমে কেন্দ্রীয় ট্রেড ইউনিয়নগুলির প্রতিনিধিদের সঙ্গে বৈঠক করেন। বৈঠকে, কোভিড – ১৯ মহামারীর প্রেক্ষিতে উদ্ভুত পরিস্থিতিতে শ্রমিকদের এবং অর্থনীতির ওপর যাতে কম প্রভাব পড়ে, তা নিয়ে আলোচনা হয়েছে। আলোচ্য বিষয়ের মধ্য ছিল, কোভিড – ১৯ এর প্রেক্ষিতে শ্রমিক ও পরিযায়ী শ্রমিকদের স্বার্থরক্ষা, কর্মসংস্থানের সুযোগ সৃষ্টি, নতুন করে অর্থনৈতিক কর্মকান্ড শুরু এবং শ্রম আইন অনুসারে অতিক্ষুদ্র, ক্ষুদ্র এবং মাঝারি শিল্পোদ্যোগীদের পরিস্থিতির উন্নয়নের জন্য ব্যবস্থা নেওয়া। এই বৈঠকে, মন্ত্রকের উচ্চপদস্থ আধিকারিক এবং সমস্ত কেন্দ্রীয় ট্রেড ইউনিয়নগুলির প্রতিনিধিরা অনলাইনের মাধ্যমে যোগ দেন।
মন্ত্রী, কোভিড – ১৯ এর প্রেক্ষিতে শ্রমিকদের নানা সমস্যার সমাধানে তাঁর মন্ত্রক, কি কি পদক্ষেপ নিয়েছে, সেবিষয়ে বিস্তারিত জানান। তিনি শ্রমিক সংগঠনগুলির কাছে অনুরোধ করেন, বর্তমান পরিস্থিতিতে কর্মচারীদের স্বার্থসুরক্ষার জন্য কি কি ব্যবস্থা নেওয়া উচিত, সেবিষয়ে তাঁরা যেন সুচিন্তিত পরামর্শ দেন।
কেন্দ্রীয় শ্রমিক সংগঠনগুলি যে পরামর্শগুলি দিয়েছে, সেগুলি হল –
১) দেশের বিভিন্ন প্রান্তে আটকে থাকা পরিযায়ী শ্রমিকদের ঘরে ফেরানোর জন্য আরো ট্রেনের ব্যবস্থা করা ও তাঁদের জন্য আর্থিক প্যাকেজ তৈরি করা।
২) পরিযায়ী শ্রমিকদের জন্য জাতীয়স্তরে নাম নথিভুক্তকরণের ব্যবস্থা করা, যাতে এই সমস্ত শ্রমিকরা কর্মসংস্থান সহ বিভিন্ন ক্ষেত্রে সহায়তা পান।
৩) অতিক্ষুদ্র, ক্ষুদ্র এবং মাঝারি শিল্পোদ্যোগীদের মধ্যে অতিক্ষুদ্র প্রতিষ্ঠানগুলির জন্য ঋণের সুদ মুকুব করা এবং ভর্তুকিযুক্ত বিদ্যুৎ সরবরাহ করা।
৪) হোটেল, সিনেমা, ক্রীড়া ক্ষেত্র এবং অটোমোবাইল শিল্পের জন্য বিশেষ ব্যবস্থা সরকারকে নিতে হবে। কারণ লকডাউনের ফলে এরা খুবই ক্ষতিগ্রস্ত হয়েছে।
৫) অতিক্ষুদ্র এবং ক্ষুদ্র শিল্পোদ্যোগীদের জন্য বিশেষ ব্যবস্থা গ্রহণ করা হলে এই সব সংস্থাগুলির কর্মীরা লকডাউনের সময়ও পুরো মাইনে পেতে পারেন।
৬) আশা এবং অঙ্গনওয়াড়ী স্বেচ্ছাসেবকরা যেন তাঁদের যথাযথ পারিশ্রমিকের পান।
৭) শ্রমিকদের কাজের সময় বাড়ানো চলবে না।
৮) শ্রম ও কর্মসংস্থান দপ্তরের নিয়ম অনুসারে তাদের মজুরি যেন না কমানো হয়।
৯) অসংগঠিত শিল্পের শ্রমিক এবং দিনমজুরদের জন্য আর্থিক সহায়তা ও বিনামূল্যে রেশনের ব্যবস্থা করা।
১০) সরকারকে কৃষিপণ্য সংগ্রহ করতে হবে। যাতে খেতমজুররা তাদের জমির মালিকের থেকে প্রাপ্য মজুরি পান।
১১) পরিযায়ী শ্রমিকদের বাড়ি ফেরার সময় তাদের থেকে ট্রেনের ভাড়া নেওয়া চলবে না।
আগামী ৮ই মে, মন্ত্রক, মালিকপক্ষের সঙ্গেও একটি বৈঠক করবে।
(CG/CB/SFS
পর্যটনমন্ত্রক
পর্যটন মন্ত্রক "দেখো আপনা দেশ" সিরিজে ‘গন্তব্য-সরিস্কা বাঘ সংরক্ষণ ’ শীর্ষক ১৩ তম ওয়েবিনারের আয়োজ করা হয়েছিল
নতুন দিল্লি, ২ মে, ২০২০
ওয়াইল্ড লাইফ পার্ক এবং ওয়াইল্ডারনেস অঞ্চলগুলি প্রত্যেক ব্যক্তির কাছে এক স্বতন্ত্র অভিজ্ঞতার অনন্য সুযোগ এদনে দেয়। তাই পর্যটন মন্ত্রক গতকাল "দেখো আপনা দেশ" সিরিজে ‘গন্তব্য-সরিস্কা বাঘ সংরক্ষণ ’ শীর্ষক ১৩ তম ওয়েবিনারের আয়োজন করে। ভার্চুয়াল সফরের মাধ্যমে রাজস্থানের আলওয়ার জেলায় সরিস্কা বাঘ সংরক্ষণ কেন্দ্রে বন্যপ্রাণীদের অসাধারণ কান্ডকারখানা , ভ্রমণকারীদের সফরের অভিজ্ঞতা উপস্থাপনা করা হয়।
ওয়েবিনারটি উপস্থাপন করেন সরিস্কা মনোর তেহলা'র প্রতিষ্ঠাতা শ্রী গজেন্দ্র সিং পানওয়ার,এবং ইমেনস মার্কেটিং'র সিইও শ্রী ধীরাজ ত্রিবেদী।
সরিস্কা বাঘ সংরক্ষণ কেন্দ্রটি আলওয়ার থেকে ৩৫ কিলোমিটার দূরে, দক্ষিণ পশ্চিম দিল্লি থেকে ২৫০ কিলোমিটার এবং জয়পুর থেকে ১১০ কিলোমিটার পূর্বে আরাবল্লী পাহাড়ে অবস্থিত। আলওয়ারের মহারাজার প্রাক্তন শিকারের জায়গা , সরিস্কা উপত্যকায় বিভিন্ন ধরণের উদ্ভিদ ও প্রাণী রয়েছে। এই সংরক্ষণ কেন্দ্রে বাঘ, চিতাবাঘ, নীলগাই, সাম্বার, চিতল ইত্যাদির প্রাণী রয়েছে ।এই জায়গাটি পাখিপ্রেমীদের জন্য স্বর্গরাজ্য। কারণ এখানে ভারতীয় পিয়াফুল, ক্রেস্টেড সার্পেন্ট ঈগল, বালি গ্রেভস, সোনালি রঙের কাঠঠোকরা, দুর্দান্ত ভারতীয় শিংযুক্ত পেঁচা, শকুন এবং আরও অনেক পাখি রয়েছে ।
এই বাঘ সংরক্ষণ কেন্দ্রে দশম এবং একাদশ শতাব্দীর প্রাচীন মন্দিরের ধ্বংসাবশেষে রয়েছে। এর মধ্যে উল্লেখযোগ্য হ'ল কাঁকওয়ারী দুর্গ এবং দশম শতাব্দীর নীলকান্ত মন্দিরের ধ্বংসাবশেষ। মন্দিরগুলিতে খাজুরাহোর মতো খোদাই স্থাপত্য কলা দর্শকদের বিস্ময় জোগায় ।
২০১৮ সালের সর্বশেষ বাঘ আদমশুমারি অনুযায়ী ভারতে এখন প্রায় ২৯৬৭টি বাঘ রয়েছে, যার মধ্যে অর্ধেকেরও বেশি মধ্যপ্রদেশ এবং কর্ণাটকে রয়েছে। ২০১৪ সালের সর্বশেষ আদমশুমারির পরে বাঘের সংখ্যা বেড়েছে ৩৩%। সরিস্কা হ'ল প্রথম বাঘ সংরক্ষণ কেন্দ্র যেখানে সফলভাবে রয়্যাল বেঙ্গল টাইগারদের পুর্নবাসনের ব্যবস্থা করা হয়েছে এবং বর্তমানে এই সংরক্ষণ কেন্দ্রে প্রায় ২০ টি বাঘ রয়েছে।
পর্যটন মন্ত্রকের এই ওয়েবিনার সিরিজের উদ্দেশ্য হ'ল ভারতের বিভিন্ন পর্যটন গন্তব্য স্থানগুলি সম্পর্কে সচেতনতা তৈরি করা এবং প্রচার করা ও এর মাধ্যমে কম পরিচিত গন্তব্য এবং জনপ্রিয় স্থানগুলির সম্পর্কে পরিচিতি তৈরি করা।
যারা এই ওয়েবিনারগুলি দেখতে পারেন নি, তারা এখন -
https://www.youtube.com/channel/ UCbzIbBmMvtvH7d6Zo_ZEHDA দেখতে পারবেন।
(CG/SS
প্ৰধানমন্ত্ৰীৰ কাৰ্যালয়
ছেইছেলছৰ ৰাষ্ট্ৰপতিৰ ভাৰতৰ ৰাজ্যিক ভ্ৰমণৰ সময়ত ভাৰত আৰু ছেইছেলছৰ মাজত সম্পন্ন হোৱা বুজাবুজিৰ চুক্তিৰ তালিকা
|
|
ক্ৰমিক নং
|
|
বুজাবুজি পত্ৰ/চুক্তি
|
|
ভাৰতীয় পক্ষ
|
|
ছেইছেলছৰ স্বাক্ষৰকাৰী
|
|
১
|
|
ভাৰত গণৰাজ্য আৰু ছেইছেলছ গণৰাজ্যৰ মাজত স্থানীয় সংস্থা, শৈক্ষিক আৰু কাৰিকৰী অনুষ্ঠানসমূহৰ জৰিয়তে ক্ষুদ্ৰ বিকাশ প্ৰকল্পৰ প্ৰণয়নৰ বাবে ভাৰতীয় অনুমোদন সহায় বিষয়ক বুজাবুজি পত্ৰ
|
|
শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী
|
|
পামেলা চাৰলেট, আৱাসিক আন্তঃগাঁথনি আৰু ভূমি পৰিবহণ মন্ত্ৰী
|
|
২
|
|
কৰ্প’ৰেচন অৱ দা চিটী অৱ পানাজী  আৰু ছেইছেলছ গণৰাজ্যৰ চিটী অৱ ভিক্টৰীয়াৰ মাজত বন্ধুত্ব তথা সহযোগিতা স্থাপনৰ বাবে চুক্তি
|
|
শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী
|
|
পামেলা চাৰলেট, আৱাসিক আন্তঃগাঁথনি আৰু ভূমি পৰিবহণ মন্ত্ৰী
|
|
৩
|
|
চাইবাৰ সুৰক্ষাৰ ক্ষেত্ৰত ভাৰত গণৰাজ্যৰ ইণ্ডিয়ান কম্পিউটাৰ ইমাৰ্জেন্সী ৰেছপন্স টীম , বৈদ্যুতিক আৰু তথ্য প্ৰযুক্তি মন্ত্ৰালয় আৰু ছেইছেলছ গণৰাজ্যৰ তথ্য –যোগাযোগ প্ৰযুক্তি মন্ত্ৰালয়ৰ মাজত হোৱা বুজাবুজি পত্ৰ
|
|
শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী
|
|
চাৰ্লছ বাষ্টিন, মীন আৰু কৃষি মন্ত্ৰী
|
|
৪
|
|
২০১৮-২০২২ বৰ্ষৰ বাবে ভাৰত গণৰাজ্য আৰু ছেইছেলছ গণৰাজ্যৰ মাজত সাংস্কৃতিক বিনিময় কাৰ্যসূচী
|
|
শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী
|
|
পামেলা চাৰলেট, আৱাসিক আন্তঃগাঁথনি আৰু ভূমি পৰিবহণ মন্ত্ৰী
|
|
৫
|
|
ভাৰতীয় নৌবিভাগ আৰু ছেইছেলছ গণৰাজ্যৰ ৰাষ্ট্ৰীয় তথ্য বিনিময় আৰু সমন্বয় কেন্দ্ৰৰ মাজত হোৱাইট শ্বিপিং ইনফৰ্মেছন বিষয়ক প্ৰযুক্তিগত চুক্তি
|
|
শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী
|
|
চাৰ্লছ বাষ্টিন, মীন আৰু কৃষি মন্ত্ৰী
|
|
৬
|
|
ভাৰত গণৰাজ্যৰ বহিঃ পৰিক্ৰমা মন্ত্ৰালয়ৰ ফ’ৰেইন ছাৰ্ভিচ ইন্সটিটিউট আৰু ছেইছেলছ গণৰাজ্যৰ বহিঃ পৰিক্ৰমা মন্ত্ৰালয়ৰ মাজত বুজাবুজি পত্ৰ
|
|
শ্ৰী জে. এছ মুকুল, ডীন, ফ’ৰেইন ছাৰ্ভিচ ইন্সটিটিউট
|
|
এম্ব. বেৰী ফ’ৰ, ৰাজ্যিক বহিঃ পৰিক্ৰমা বিভাগৰ সচিব
অর্থমন্ত্রক
অর্থ প্রদানকারী মেশিনগুলির সুরক্ষা
নয়াদিল্লি, ১০ জুলাই, ২০১৯
ভারতীয় রিজার্ভ ব্যাঙ্ক দেশের সমস্ত ব্যাঙ্ককে অর্থ প্রদানকারী মেশিনগুলির সুরক্ষা ব্যবস্থা নিশ্চিত করতে কার্যকর পদক্ষেপ গ্রহণের নির্দেশ দিয়েছে। রিজার্ভ ব্যাঙ্কের তরফে জানানো হয়েছে যে, অর্থ প্রদানকারী মেশিন বা এটিএম-গুলিতে টাকা ভরার সময় সংশ্লিষ্ট ঘরের দরজা বন্ধ করে দিতে হবে। লোকসভায় মঙ্গলবার প্রশ্নোত্তর পর্বে এক লিখিত জবাবে এই তথ্য জানিয়েছেন অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, রিজার্ভ ব্যাঙ্ক সূত্রে জানানো হয়েছে যে, ২০১৭-১৮’তে এটিএম-গুলিতে ৩০৩টি চুরি-ডাকাতির ঘটনা এবং ২০১৮-১৯ – এ ৫১৫টি এ ধরণের ঘটনা ঘটেছে।
এটিএম-গুলির সুরক্ষা ও নিরাপত্তা বাড়াতে সমস্ত ব্যাঙ্ককে রিজার্ভ ব্যাঙ্কের পক্ষ থেকে একাধিক পরামর্শ দেওয়া হয়েছে। এর মধ্যে রয়েছে – এককালীন কম্বিনেশন ডিজিটাল লক সহ টাকা ভরার সময় এটিএম-গুলিকে খোলা হবে। এটিএম কক্ষে পর্যাপ্ত সংখ্যায় নজরদারি ক্যামেরা বা সিসিটিভি বসাতে হবে। সময় মতো সতর্কবার্তা জারি এবং দ্রুত জবাবি ব্যবস্থা গ্রহণের জন্য এটিএম-গুলিতে ই-নজরদারি ব্যবস্থা চালু করার পরামর্শ ব্যাঙ্কগুলিকে দেওয়া হয়েছে বলে মন্ত্রী জানান।
এক পরিসংখ্যানে মন্ত্রী জানান, ২০১৭-১৮’তে সারা দেশে এটিএম-গুলিতে চুরি-ডাকাতির ৩০৩টি ঘটনা ঘটেছে। এই ঘটনাগুলিতে চুরি হওয়া অর্থের পরিমাণ ছিল ১১ কোটি ২২ লক্ষ টাকা। ২০১৮-১৯ – এ চুরি-ডাকাতির ৫১৫টি ঘটনায় ২৫ কোটি ৪৭ লক্ষ টাকা লোকসান হয়েছে।
CG/BD/SB
(Visitor Counter : 172
রেলমন্ত্রক
বিশ্ব দেহ সৌষ্ঠব প্রতিয়োগিতা এবং এশিয়ান দেহ সৌষ্ঠব প্রতিযোগিতায় পুরস্কার বিজয়ীদের সংবর্ধনা জানালো দক্ষিণপূর্ব রেল
কলকাতা, ১০ ডিসেম্বর, ২০১৯
বিশ্ব দেহ সৌষ্ঠব প্রতিযোগিতা এবং এশিয়ান দেহ সৌষ্ঠব প্রতিযোগিতায় পুরস্কার বিজয়ীদের সংবর্ধনা দিল দক্ষিণপূর্ব রেল।
দক্ষিণ কোরিয়ায় চলতি বছরে ৫ থেকে ১১ই নভেম্বর পর্যন্ত আয়োজিত বিশ্ব দেহ সৌষ্ঠব প্রতিযোগিতায় ৮০ কেজি বিভাগে রৌপ্য পদক জিতেছিলেন দক্ষিণপূর্ব রেলের শ্রী এন সর্বো সিং। এই প্রতিযোগিতায় ৫৫ কেজি বিভাগে চতুর্থ স্হান অর্জন করেছিলেন দক্ষিণপূর্ব রেলের কর্মী শ্রী কুন্দন কুমার গোপী।
এই দুজনেই ইন্দোনেশিয়ায় চলতি বছরে ২৭ সেপ্টেম্বর থেকে ৩-রা অক্টোবর পর্যন্ত আয়োজিত এশিয়া দেহ সৌষ্ঠব প্রতিযোগিতায় ৮০ কেজি এবং ৫৫ কেজি বিভাগে সোনা জিতেছিলেন।
আজ দক্ষিণপূর্ব রেলের জেনারেল ম্যানেজার শ্রী সঞ্জয় কুমার মহান্তি এই অসামান্য সাফল্যের জন্য শ্রী এন সার্বো সিং এবং শ্রী কুন্দন কুমার গোপীকে সংবর্ধনা জানান। আগামী দিনে জাতীয় এবং আর্ন্তজাতিক স্তরে প্রতিযোগিতায় তাঁদের সাফল্যও কামনা করেন তিনি। অনুষ্ঠানে দক্ষিণপূর্ব রেলের প্রিন্সিপাল চিফ মেকানিক্যাল ইঞ্জিনিয়ার তথা দক্ষিণপূর্ব রেলের ক্রীড়া অ্যাসোসিয়েশন বিভাগের সভাপতি শ্রী জে কে সাহা উপস্হিত ছিলেন।
SSS/SS/NS
(Visitor Counter : 12
পর্যটনমন্ত্রক
কেন্দ্রীয় পর্যটন ও সংস্কৃতি প্রতিমন্ত্রী শ্রী প্রহ্লাদ সিং প্যাটেল প্রসাদ কর্মসূচির আওতায় আজ কেরলের গুরুভায়ুরে ভার্চ্যুয়াল পদ্ধতিতে পর্যটক সুবিধা কেন্দ্রের সূচনা করেছেন
নয়াদিল্লি, ০৪ নভেম্বর, ২০২০
কেন্দ্রীয় পর্যটন ও সংস্কৃতি প্রতিমন্ত্রী শ্রী প্রহ্লাদ সিং প্যাটেল প্রসাদ কর্মসূচির আওতায় আজ কেরলের গুরুভায়ুরে ভার্চ্যুয়াল পদ্ধতিতে পর্যটক সুবিধা কেন্দ্রের সূচনা করেছেন। এই উপলক্ষে বিদেশ প্রতিমন্ত্রী শ্রী ভি মুরলীধরণ এবং রাজ্যের পর্যটন মন্ত্রী শ্রী কে সুরেন্দ্রণ অনুষ্ঠানে যোগ দেন।
শ্রী প্যাটেল আন্তর্জাতিক মানের সুযোগ-সুবিধা গড়ে তোলার জন্য কেন্দ্রীয় সরকারের বরাদ্দকৃত তহবিল সর্বাধিক সদ্ব্যবহারের জন্য রাজ্য সরকারের প্রচেষ্টার প্রশংসা করেন। পর্যটন ক্ষেত্রের আওতায় পর্যটনের সার্বিক বিকাশে তিনি রাজ্য সরকারকে সবরকম সহযোগিতা ও সহায়তার আশ্বাস দেন।
উল্লেখ করা যেতে পারে, দেশে চিহ্নিত পর্যটন ও ঐতিহ্যবাহী নিদর্শনগুলির সুসংবদ্ধ উন্নয়নের জন্য ২০১৪-১৫ সালে পর্যটন মন্ত্রক প্রসাদ কর্মসূচির সূচনা করেন। এই কর্মসূচির মাধ্যমে পর্যটন কেন্দ্র ও ঐতিহ্যবাহী স্থানগুলির সঙ্গে সড়ক ও রেলপথে যোগাযোগ গড়ে তোলা, ন্যূনতম পর্যটন সুযোগ-সুবিধা, নিকটবর্তী স্থানে এটিএম বা অর্থ বিনিময় কেন্দ্র, পানীয় জলের ব্যবস্থা, শৌচাগার, ক্লোক রুম, প্রাথমিক শুশ্রূষা কেন্দ্র, ক্যাফেটরিয়া, টেলিযোগাযোগ ও ইন্টারনেটের সুযোগ-সুবিধা গড়ে তোলার ওপর গুরুত্ব দেওয়া হচ্ছে।
কেরলের গুরুভায়ুরে প্রসাদ কর্মসূচির আওতায় বিভিন্ন উন্নয়নমূলক কাজকর্ম সম্পাদনের জন্য কেন্দ্রীয় পর্যটন মন্ত্রক ২০১৭ সালের মার্চ মাসে ৪৫ কোটি ৩৬ লক্ষ টাকা মঞ্জুর করে। ইতিমধ্যেই গুরুভায়ুরে পর্যটক সুবিধা কেন্দ্রের নির্মাণ কাজ ইতিমধ্যেই শেষ হয়েছে। এই খাতে খরচ হয়েছে ১১ কোটি ৫৭ লক্ষ টাকা। এছাড়াও, সেখানে পর্যটকদের ন্যূনতম সুযোগ-সুবিধা কেন্দ্র গড়ে তোলা ও বহুস্তরীয় কার পার্কিং নির্মাণের কাজ চলছে। ইতিমধ্যে নজরদারি পাহাড়া বসানোর কাজ সম্পূর্ণ হয়েছে।
CG/BD/SB
(
প্রতিরক্ষামন্ত্রক
সেনাবাহিনীগুলির সক্ষমতা বৃদ্ধি
নয়াদিল্লি, ২৪ জুন ২০১৯
নিরাপত্তা সংক্রান্ত যাবতীয় চ্যালেঞ্জের মোকাবিলায় সেনাবাহিনীগুলিকে বিপদের আশঙ্কা, অভিযান পরিচালনা এবং প্রযুক্তিগত পরিবর্তনের সঙ্গে সামঞ্জস্য বজায় রেখে সর্বদাই প্রস্তুত রাখতে বাহিনীর আধুনিকীকরণ এক ধারাবাহিক প্রক্রিয়া। অভিযান পরিচালনা এবং নিত্যনৈমিত্তিক কাজের ক্ষেত্রে বাহিনীগুলির প্রয়োজনীয়তা মেটানোর বিষয়ে সরকার সর্বোচ্চ অগ্রাধিকার দিয়ে থাকে। নতুন সাজসরঞ্জাম সরবরাহ এবং প্রযুক্তিগত মানোন্নয়নের মাধ্যমে বাহিনীর সক্ষমতা বাড়ানোর ওপর গুরুত্ব দেওয়া হয়।
রাজ্যসভায় আজ এক প্রশ্নের লিখিত জবাবে এই তথ্য দেন প্রতিরক্ষা মন্ত্রী শ্রী রাজনাথ সিং। তিনি আরও জানান, ২০১৫-১৬ থেকে ২০১৮-১৯ পর্যন্ত বিগত চারটি অর্থবর্ষে সেনাবাহিনীর জন্য হেলিকপ্টার, নৌ-যুদ্ধজাহাজ, র্যাডার, ব্যালেস্টিক হেলমেট, আর্টিলারি বন্দুক, সিম্যুলেটর, ক্ষেপণাস্ত্র, বুলেটপ্রুফ জ্যাকেট সহ আগ্নেয়াস্ত্র সংগ্রহের জন্য ২১০টি চুক্তি স্বাক্ষরিত হয়েছে।
CG/BD/SB
(Visitor Counter : 58
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি-র ই-পোর্টাল ক্ষমতায়িত কুম্ভকারদের জীবনে আগেই দীপাবলি নিয়ে এসেছে
নয়াদিল্লি, ৫ নভেম্বর, ২০২০
এই দীপাবলিতে খাদির অনলাইনের মাধ্যমে প্রদীপ বিক্রির ব্যবস্থা ক্ষমতায়িত কুম্ভকারদের জীবনে সৌভাগ্য নিয়ে এসেছে। রাজস্থানের জয়সলমীর ও হনুমানগড় জেলার কুম্ভকাররা এইসব মাটির প্রদীপ তৈরি করেছেন এবং খাদি ইন্ডিয়ার ই-পোর্টালের মাধ্যমে সেগুলি দেশের প্রতিটি প্রান্তে পৌঁছে গেছে। খাদি ও গ্রামোদ্যোগ শিল্প কমিশন  এ বছরই প্রথমবার অনলাইনের মাধ্যমে প্রদীপ বিক্রির সিদ্ধান্ত নিয়েছিল। প্রধানমন্ত্রী শ্রী নরেন্দ্র মোদীর 'ভোকাল ফর লোকাল'-এর স্বপ্ন পূরণের জন্য ৮ই অক্টোবর কেভিআইসি অনলাইনের মাধ্যমে প্রদীপ বিক্রির উদ্যোগ গ্রহণ করে। এক মাসেরও কম সময়ে ১০ হাজার প্রদীপ বিক্রি হয়েছে। যেদিন থেকে এই ওয়েবসাইটে প্রদীপ বিক্রি শুরু হয়েছে, সেদিন থেকেই এর চাহিদা ছিল তুঙ্গে। ১০ দিনেরও কম সময়ে বেশিরভাগ প্রদীপই বিক্রি হয়ে গিয়েছিল।
কেভিআইসি উৎসাহিত হয়ে আরও নতুন নকশার প্রদীপ অনলাইনে নিয়ে আসে এবং দেখা যায় সেগুলিরও প্রচুর চাহিদা রয়েছে। যত দীপাবলির দিন এগিয়ে আসছে এই প্রদীপ বিক্রির পরিমাণও তত বাড়ছে।
কেভিআইসি আট রকমের নকশার প্রদীপ মাত্র ৮৪ টাকা থেকে ১০৮ টাকার একটি সেটের মাধ্যমে বিক্রি করছে। এখানে প্রত্যেকটি সেটে ১২টি করে প্রদীপ থাকছে। কেভিআইসি এক্ষেত্রে ১০ শতাংশ ছাড় দিচ্ছে। কেভিআইসি-র কুম্ভকাররা পুরো প্রক্রিয়ায় অত্যন্ত সন্তোষ প্রকাশ করে জানিয়েছেন, প্রতিটি প্রদীপ বিক্রি করে তাঁরা ২-৩ টাকা রোজগার করতে পারছেন। কেভিআইসি-র এই প্রদীপগুলি অনলাইনে www.khadiindia.gov.in.পাওয়া যাচ্ছে।
প্রদীপ ছাড়াও কেভিআইসি লক্ষ্মী-গণেশের মূর্তি সহ অন্যান্য নানা সুন্দর সুন্দর মাটির জিনিসও দিল্লি সহ সংস্থার বিভিন্ন শহরের দোকানগুলিতে বিক্রি করছে। এই মাটির প্রদীপগুলি বেনারস, রাজস্থান, হরিয়ানা এবং অন্যান্য রাজ্যের কুম্ভকাররা তৈরি করছেন এবং তাঁরা যথেষ্ট আয় করতে পারছেন। কেভিআইসি-র রাজস্থানের পোখরান, জয়সলমীর, রাওয়াতসারে যে কেন্দ্রগুলি রয়েছে সেখানে কুম্ভকারদের থেকে প্রদীপ সংগ্রহ করা হচ্ছে। ইতিমধ্যেই খাদির বিক্রয় কেন্দ্রগুলিতে ১০ হাজারের বেশি প্রদীপ বিক্রি হয়ে গেছে।
সংস্থার চেয়ারম্যান শ্রী বিনয় কুমার সাক্সেনা জানিয়েছেন, অনলাইনের মাধ্যমে মাটির এই জিনিসগুলি বিক্রির ফলে কেভিআইসি-র কুম্ভকাররা আরও বেশি ক্ষমতায়িত হচ্ছেন। এর মাধ্যমে প্রধানমন্ত্রীর স্বপ্ন পূরণ হচ্ছে এবং কুম্ভকারদের শিল্প আবারও পুনরুজ্জীবিত হচ্ছে। পোখরানে এরকমই একজন কুম্ভকার মদন লাল প্রজাপতি জানিয়েছেন, এই প্রথমবার তাঁর তৈরি প্রদীপ গ্রামের বাইরে বিক্রি হল।
কুম্ভার স্বশক্তিকরণ যোজনার আওতায় কেভিআইসি এই কুম্ভকারদের প্রশিক্ষণ দিয়েছে এবং তাঁদের সকলকে বৈদ্যুতিক কুম্ভকার চাক দেওয়া হয়েছে। এর ফলে, এইসব কারিগরদের উৎপাদন প্রায় পাঁচগুণ বেড়ে গেছে। এখনও পর্যন্ত কেভিআইসি ১৮ হাজার বৈদ্যুতিক কুম্ভকার চাক ৮০ হাজার কুম্ভকারের মধ্যে বিতরণ করেছে।
CG/CB/DM
(Visitor Counter : 100
রাষ্ট্রপতিরসচিবালয়
ডঃ রাজেন্দ্র প্রসাদের জন্মবার্ষিকীতে শ্রদ্ধা রাষ্ট্রপতির
নয়াদিল্লি, ০৩ ডিসেম্বর, ২০২০
দেশের প্রথম রাষ্ট্রপতি ডঃ রাজেন্দ্র প্রসাদের জন্মবার্ষিকীতে রাষ্ট্রপতি শ্রী রাম নাথ কোবিন্দ শ্রদ্ধা জানিয়েছেন। আজ রাষ্ট্রপতি ভবনে ডঃ রাজেন্দ্র প্রসাদের প্রতিকৃতিতে পুষ্পার্ঘ্য অর্পণ করে শ্রদ্ধা জানান রাষ্ট্রপতি সহ রাষ্ট্রপতি ভবনের আধিকারিকরা।